Hej Elgiganten, 

10 august sendte jeg jer en mail om min oplevelse. Da ingen af jer har reageret på den, vælger jeg nu at skrive her. 

Jeg har været kunde hos Jer så længe jeg kan huske. Første gang jeg skulle købe en mobiltelefon selv var det hos Jer, det samme med mit første fjernsyn. Jeg har altid sat en ære i at være kunde hos Jer, for I har behandlet mig godt og jeg har anbefalet Jer vidt og bredt. Servicen i Jeres butik har altid været upåklagelig.

Men nu er jeg lidt mindre fornøjet over jeres service. 

Min kære Iphone 6 begyndte at strække, så uden tøven indleverede jeg den i Randers afdelingen. Jeres service medarbejder kigger på den og konkludere at jo, det er nok ikke helt dumt at sende den til reparation, han pointere den er lidt bøjet ved volumen knapperne, men siger at det bestemt er set før. 

Jeg beder om en låne telefon lige som jeg plejer. 
Til min store skuffelse er telefonen jeg får ikke i nærheden af den type jeg afleverede. Jeg forstår udemærket I ikke udlevere Iphones som lånetelefoner, men denne kunne ikke noget i nærheden af hvad min egen kunne. 
Jeg får en hvid LG, som i min optik har set bedre dage. Jeg siger at det da er lidt øv det er en lidt gammel telefon, men jeres medarbejder sender mig bare hjem med et mærkeligt blik og siger I nok skal kontakte mig.

Jeg kommer hjem og så starter problemerne, telefonen I har udleveret er tydeligvis ikke blevet tjekket siden den var udleveret sidst. Den kan ikke sende eller modtage sms'er - faktisk findes appen slet ikke. Den er død langsom og kameraet virker knap. Den kan kun køre messenger og af og til facebook, selv disse apps crasher. 
Opkald er en by i Rusland og ikke alle går igennem. Faktisk ender jeg med misse en dag på arbejde pga. telefonen modtager opkald lidt som vinden blæser. 
I alt den tid jeg har jeres telefon når jeg faktisk at genindstille den til fabriksindstillinger hele 4 gange. (Meget var galt med den telefon) 

Der er efterhånden gået en uge og jeg har intet hørt, der er heller ikke sket nogen opdatering online. Jeg låner min kærestes telefon og ringer til kundeservice, jeg kommer igennem til en medarbejder, meget flink og fortæller ham om min kattepine.

Samtidig konkluderes han at I har forsøgt at kontakte mig et par gange via sms over nogle dage, fordi min telefons skade desværre ikke dækkes. Jeg undre mig meget over hvorfor ingen har tænkt "Hun har ikke svaret på 3 - 4 sms'er nu, måske vi skulle ringe til hende" det havde altså været lige i stil med den gode service jeg kender jeg for. 

Jeg beder jeres kære med arbejder sende sms'erne til mig på mail og derefter ændre i systemet så I kun kontakter mig via mail, for telefonen driller jo. Han siger ok og jeg tænker, så er der styr på det. 

Jeg takker ja til jeres tilbud om at ombytte min telefon, 3000 kr. 

Der går 4-5 hverdage og jeg har endnu intet hørt, ej heller er jeres online status på min telefon opdateret, så jeg har endnu engang fat i kundeservice. får fat i en ny medarbejder, fortæller ham situationen med telefonen og hans første svar er nu "Jamen, du har ikke betalt for ombytningen?" Jeg svare at nej det har jeg da ikke, for jeg fik kun tilsendt et tilbud, som jeg skulle godkende også havde jeg ikke hørt mere. Jeres kundeservice medarbejder lyder meget undrende over mit svar, men siger han vil kontakte Randers afdelingen. 

Nogle timer senere bliver jeg ringet op af en medarbejder "Jeg får af vide jeg skal ringe til dig" Måden det blev sagt på lød som om han lige havde fået smidt en besked på sit skrivebord om at han burde ringe, ikke som om han anede hvad det handlede om eller som om han rent faktisk gad hjælpe mig videre. 

Han spørg ind og jeg forklare det hele, med den ødelagte telefon og den efterhånden halv lange ventetid pga. dårlig kommunikation fordi I stadig sender sms'er til mig og ikke mails som den første Kundeservice medarbejder lovede I ville. Han virker stadig komplet ligeglad og siger til mig at min telefon altså ikke var med, men måske jeg ville være heldig to dage senere. Jeg fortæller ham jeg efterhånden er godt træt og synes det er dårlig service, som jeg faktisk er rigtig træt af jeg skal betale fuldpris for, hans svar er meget simpelt "Jamen nu er det ikke os der har ødelagt din telefon"

Onsdag kom telefonen endelig og min kæreste tager ud og henter den, jeg har lavet en liste med telefonens problemer, for jeg synes ikke andre skal døje med den. Min kæreste får min telefon udleveret og fortæller at der altså var nogle problemer med låne telefonen, jeres medarbejders svar er "Ja det har vi hørt, men det er ikke op til os at tjekke dem, det gør kunderne selv" 

Det godt lidt over 2 uger for min telefon at blive ombyttet, fra den blev indleveret til jeg havde den hjemme igen har 7 af jeres medarbejdere plus dem som ydede service på den været i berøring med min servicesag og kun en af dem følte jeg havde tid og overskud til at lytte og ikke mindst hjælpe.

Historien endte i det mindste godt og min nye telefon fungere, men jeg er virkelig skuffet og ikke mindst ked, over nogle af jeres medarbejdere og håndteringen af denne sag.